**Vietējās šķirnes mājas (istabas) dzīvnieku audzētāju organizācijas, kas īsteno audzēšanas programmu, atzīšanas un tās audzēšanas programmas apstiprināšanas komisijas nolikums**

Izdots saskaņā ar

Valsts pārvaldes iekārtas likuma

72.panta pirmās daļas 1.punkts

un 2019.gada 8.janvāra

Ministru kabineta noteikumu Nr. 10

“Šķirnes mājas (istabas) dzīvnieku audzētāju organizācijas reģistrēšanas un atzīšanas kārtība, kā arī šķirnes mājas (istabas) dzīvnieku ciltsgrāmatas kārtošanas, ciltsrakstu izsniegšanas un audzēšanas programmas apstiprināšanas kārtība”

1. **Vispārīgie noteikumi**
	1. Nolikumā noteikts Šķirnes mājas (istabas) dzīvnieku audzētāju organizācijas, kas īsteno audzēšanas programmu (turpmāk – Organizācija), atzīšanas un tās audzēšanas programmas apstiprināšanas kārtība, tostarp atbilstības kritēriju izvērtēšanas metodika vietējās šķirnes mājas (istabas ) dzīvnieku audzēšanas organizācijai.
	2. Lauksaimniecības datu centra (turpmāk – LDC) direktora apstiprināts nolikums tiek publicēts LDC tīmekļvietnē <https://www.ldc.gov.lv/lv>.
2. **Komisijas sastāvs**
	1. Komisijas sastāvā ir viens LDC pārstāvis, viens Zemkopības ministrijas pārstāvis, viens Latvijas Lauksaimniecības universitātes pārstāvis un divi dzīvnieku audzēšanas nozares pārstāvji.
3. **Organizācijas dokumentu iesniegšanas kārtība**
	1. Organizācija iesniedz Komisijai iesniegumu (turpmāk – Iesniegums vai Iesniegumi) par vietējās šķirnes mājas (istabas) dzīvnieku audzēšanas organizācijas atzīšanu un audzēšanas programmas apstiprināšanu saskaņā ar 2019.gada 8.janvāra Ministru kabineta noteikumu Nr. 10 “Šķirnes mājas (istabas) dzīvnieku ciltsgrāmatas kārtošanas, organizācijas reģistrēšanas un atzīšanas kārtība, kā arī Šķirnes mājas (istabas) dzīvnieku ciltsgrāmatas kārtošanas, ciltsrakstu izsniegšanas un audzēšanas programmas apstiprināšanas kārtība” (turpmāk – Noteikumi Nr. 10) 31.1.apakšpunktu par:
		1. Organizācijas atzīšanu;
		2. Audzēšanas programmas apstiprināšanu;
		3. Audzēšanas programmas grozījumu apstiprināšanu.
	2. Iesniegumu sagatavo rakstiski – vai nu papīra, vai elektroniskā formātā, ja pieteikums sagatavots atbilstoši normatīvajos aktiem par elektronisko dokumentu noformēšanu.
	3. Iesniegumu papīra formātā jāiesniedz : LDC, Republikas laukumā 2, Rīgā, LV-1010, rakstot elektroniski (parakstīts ar drošu elektronisko parakstu) – uz e-pasta adresi ldc@ldc.gov.lv
4. **Komisijas sēdes sasaukšanas un norises kārtība**
	1. Komisijas sēdes tiek sasauktas šādos gadījumos
		1. Ja saņemts iesniegums;
		2. Ja Organizācijas, savas darbības laikā atkārtoti, pastāvīgi vai kopumā:
			1. Nepilda vai neatbilst Noteikumu Nr. 10 29.punkta prasībām;
			2. Ir pārkāpusi prasības normatīvajos aktos par ciltsdarbu.
			3. Ja tiek izvērtēta atzītas organizācijas darbība un apstiprinātas audzēšanas programmas īstenošanas rezultāti.
	2. Komisijas priekšsēdētāju un Komisijas priekšsēdētaja vietnieku atklāti balsojot, ar vienkāršu balsu vairākumu, ievēlē no Komisijas locekļu vidus.
	3. Komisijas sēdes sasauc Komisijas priekšsēdētājs. Komisijas locekļus uz pirmo sēdi sasauc LDC direktors. Līdz brīdim, kamēr Komisijas ievēlē Komisijas priekšsēdētāju un Komisijas priekšsēdētaju vietnieku, Komisijas sēdi vada LDC direktors.
	4. Komisijas darbu vada Komisijas priekšsēdētājs. Komisijas priekšsēdētāja prombūtnes laikā viņa pienākumus pilda Komisijas priekšsēdētāja vietnieks.
	5. Komisijas ir lemttiesīga, ja sēdē piedalās vismaz trīs Komisijas locekļi.
	6. Komisijas lēmumus pieņem vienkāršu balsu vairākumu, atklāti balsojot. Ja balsis sadalās līdzīgi, izšķirošā ir komisijas priekšsēdētāja balss.
	7. Komisijas sekretariāta funkcijas veic LDC.
	8. Komisijas locekļi tiek iepazīstināti ar Komisijas darba kārtību un informēti par Komisijas sēdes norises laiku un vietu ne vēlāk kā piecas dienas pirms komisijas sēdes.
	9. Komisijas locekļi sniedz savu viedokli par Organizācijas atzīšanu, vai nepilnīgas informācijas, vai papildu jautājumu gadījumā, ierosina veikt papildus pārbaudi vai faktu noskaidrošanu.
	10. Sēdes protokols tiek sagatavos piecu darba dienu laikā pēc Komisijas sēdes norises
	11. Sēdes protokols pirms parakstīšanas tiek saskaņots ar visiem Komisijas locekļiem.
	12. Sēdes protokoli paraksta Komisijas priekšsēdētājs un sekretārs. Komisijas sekretāra pienākumus pilda LDC norīkota persona, kas nav Komisijas loceklis.
	13. Komisijas lēmums stājas spēkā ar tā parakstīšanas brīdi.
	14. Komisijas sēdēs var tikt pieaicināti mājas (istabas) dzīvnieku audzēšanas eksperti, kam ir padomdevēja tiesības.
5. **Atbilstības izvērtēšanas vispārīgie noteikumi**
	1. Komisija mēneša laikā no Iesnieguma saņemšanas dienas izvērtē Organizācijas atbilstību Noteikumu Nr. 10 29.punktā minētajām prasībām un iesniegtās audzēšanas programmas atbilstību Noteikumu Nr. 10 - 30. punktā minētajām prasībām. Ja organizācija atbilst minētajām prasībām, Komisija pieņem lēmumu par Organizācijas atzīšanu un audzēšanas programmas apstiprināšanu.
	2. Komisija, izvērtējot atbilstību, konstatē trūkumus, tā nosaka termiņu trūkumu novēršanai, kas nav ilgāks par 30 dienām.
	3. Ja Organizācija Komisijas konstatētos trūkumus noteiktajā termiņā nenovērš, Komisija pieņem lēmumu par atteikumu atzīst Organizāciju un apstiprināt audzēšanas programmu un paziņo to Organizācijai.
	4. Komisijas lēmumus (tostarp adresētam nelabvēlīgus administratīvos aktus) var apstrīdēt mēneša laikā no tā stāšanās dienas, iesniedzot iesniegumu LDC direktoram. LDC direktora lēmumu var pārsūdzēt tiesā Administratīvā procesa likumā noteiktajā kārtībā.
	5. Atbilstības kritēriju izvērtēšanu vietējās šķirnes mājas (istabas) dzīvnieku audzētāju organizācijai veic atbilstoši šī nolikuma 1.pielikuma metodikai.
6. **Grozījumi apstiprinātajā audzēšanas programmā**
	1. Ja Organizācija apstiprinātajā programmā izdara grozījumus, tā LDC iesniedz 3.1.3.punktā minēto Iesniegumu un audzēšanas programmas grozījumus.
	2. Komisija izvērtē audzēšanas programmas grozījumu atbilstību Noteikumu Nr. 10. - 30.punktā minētajām prasībām ( Organizācija audzēšanas programmā iever : 1. Selekcionējamās šķirnes vaislas dzīvnieku aprakstu un definīciju, norādot radniecīgās šķirnes; 2. audzēšanas programmas mērķi un uzdevumus; 3. dzīvnieku eksterjera un darbspējas vērtēšanas kārtību; 4. vaislas dzīvnieka un vaislas materiāla vērtēšanas kritērijus un atlases kārtību; 5. prasības dzīvnieka izmantošanai vaislai atbilstoši normatīvajiem aktiem par labturības prasībām mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai.
	3. Komisija pieņem lēmumu atbilstoši 5.1., 5.2., 5.3.punktos noteiktajam.
	4. Ja audzēšanas programmas grozījumi atbilst minētajām prasībām, Komisija pieņem lēmumu par audzēšanas programmas grozījumu apstiprināšanu.
7. **Organizācijas atzīšanas atsaukšana un audzēšanas programmas apturēšana vai atsaukšana**
	1. Komisija ir tiesīga pieņemt lēmumu par atzīšanas atsaukšanu organizācijai un audzēšanas programmas apstiprinājuma apturēšanu vai atsaukšanu atbilstoši noteikumu Nr.10 40.punktam.
	2. Komisija ir tiesīga pieņemt lēmumu par atzīšanas atsaukšanu organizācijai un audzēšanas programmas apstiprinājuma apturēšanu vai atsaukšanu, ja LDC saņemta informācija no Pārtikas un veterinārā dienesta atbilstoši Noteikumu Nr.10 39.1punktam.
8. Prasības dokumentiem
	1. Komisija ir tiesīga pieprasīt Organizācijai iesniegt precizētu informāciju vai acīmredzamu pārrakstīšanās kļūdu labojumu, šādu prasību izsakot elektroniski, un Organizācijas pienākums ir Komisijas noteiktajā termiņā rakstveidā prasīto informāciju iesniegt LDC. Jebkurā gadījumā Organizācija ir atbildīga par iesniegtajos dokumentos norādīto datu atbilstību patiesībai. Kļūdainu dokumentu iesniegšanu biežāk nekā divas reizes Komisija var uzskatīt par apzināti nepatiesu ziņu sniegšanu.

 8.2. Komisija ir tiesīga iepazīties ar organizācijas dokumentiem, kas iesniegti

organizācijas reģistrācijai LDC.

8.3.Atbilstības izvērtēšanas procesā Komisijai ir tiesības pieprasīt Organizācijai iesniegt

ziņas, kas nav norādītas saskaņā ar Noteikumu Nr.10 iesniegto dokumentāciju, ja tā nepieciešama, lai pārliecinātos par atbilstību Noteikumos Nr.10 noteiktajām prasībām un kas tostarp attiecināmi uz Organizācijas darbību ciltsdarba jomā.

8.4. Gadījumā, ja dokumentos pārbaudes procesā tiek konstatētas kļūdas (tai skaitā

pārrakstīšanās kļūdas), bet Organizācija neveic pieprasītos labojumus, Organizācija var netikt atzīta un tās audzēšanas programma netiek apstiprināta.

8.5. Dokumenti, kas iesniedzami Organizācijas atbilstības izvērtēšanai, ir noteikti

 Noteikumu Nr.10 31.punktā.

8.6. Iesniegto dokumentu izskatīšana tiek dokumentēta un apkopota, sagatavojot

kopsavilkumu par Organizācijas atbilstību Noteikumos Nr.10 noteiktajām prasībām.

8.7. Komisija mēneša laikā pēc Iesnieguma saņemšanas rakstiski paziņo organizācijai

par pieņemto lēmumu. Dokumentu paziņo uz oficiālo elektronisko adresi Oficiālās elektroniskās adreses likumā noteiktajos gadījumos un kārtībā, ja adresātam ir aktivizēts oficiālās elektroniskās adreses konts. Lēmumu paziņo, izmantojot pasta pakalpojumus, slēgtā aploksnē, vēstuļu korespondences veidā:

1) kā vienkāršu pasta sūtījumu;

2) kā ierakstītu pasta sūtījumu nelabvēlīga administratīvā akta gadījumā.

1. **Komisijas locekļu atbildība**
	1. Komisijas locekļu pienākums ir izskatīt iepriekš izsūtīto ar atbilstības izvērtēšanu saistīto dokumentāciju un jautājumu gadījumā vērsties pie Komisijas priekšsēdētāja pirms Komisijas sēdes.
	2. Komisijas locekļu pienākums ir nodrošināt atbilstības izvērtēšanu laikā.
	3. Komisijas locekļiem un nozares ekspertiem nav tiesību izpaust trešajām personām informāciju, kas tiem kļuvusi zināma, izvērtējot Organizācijas atbilstību.
	4. Gadījumā, ja tiek konstatēts, ka kāds no Komisijas locekļiem vai ekspertiem nav ievērojis konfidencialitātes principu vai izmantojis informāciju savtīgiem nolūkiem, Komisijas locekļi pieņem lēmumu konkrēto personu turpmāk Komisijas sastāvā neiekļaut un nepieaicināt kā ekspertu.
	5. Visi Komisijas locekļi ir atbildīgi par Komisijas sēdē pieņemtajiem lēmumiem.

**1.pielikums**

Vietējās šķirnes mājas (istabas) dzīvnieku audzētāju

organizācijas, kas īsteno audzēšanas programmu, atzīšanas

un tās audzēšanas programmas apstiprināšanas

Komisijas nolikumam

**Metodika atbilstības kritēriju izvērtēšanai organizācijai**

**Dokumentu iesniegšanas mērķis:**

**** Organizācijas atzīšana

 Audzēšanas programmas apstiprināšana

 Audzēšanas programmas grozījumu apstiprināšana

|  |
| --- |
| Organizācijas nosaukums: |
| 1. **Organizācijas izvērtējums**
 |
| **Organizācijas atbilstību vērtē pēc šādiem kritērijiem:** | **+/-** | **Piezīmes, skaidrojumi** |
| 1.Organizācija ir reģistrēta LDC |  |  |
| 2.Kārto ciltsgrāmatu |  |  |
| 3. Izsniedz ciltsrakstus |  |  |
| 4.Pieredze | Vismaz vienu gadu ir darbojusies šķirnes izkopšanas jomā; |  |  |
| 5.Pārskats | Par iepriekšējās darbības pieredzi attiecīgās šķirnes dzīvnieku audzēšana; |  |  |
| 6.Speciālisti | Saraksts ar atbilstošas kvalifikācijas speciālistiem; |  |  |
| 7.Audzētavas | Saraksts ar vaislas dzīvnieku skaitu, kurā plānots īstenot audzēšanas programmu; |  |  |
| **II. Audzēšanas programmas izvērtējums** |
| **Audzēšanas programmas vai audzēšanas programmas grozījumu atbilstību vērtē pēc šādiem kritērijiem:** |  |  |
| 8.Organizācijas audzēšanas programma | 8.1. selekcionējamās šķirnes vaislas dzīvnieku apraksts un definīcija; |  |  |
| 8.2. norādītas radnieciskās šķirnes; |  |  |
| 8.3. noteikti programmas mērķi; |  |  |
| 8.4. noteikti programmas uzdevumi; |  |  |
| 8.5. dzīvnieka eksterjera vērtēšanas kārtība; |  |  |
| 8.6. dzīvnieka darbspēju vērtēšanas kārtība; |  |  |
| 8.7. noteikti vaislas dzīvnieka vērtēšanas kritēriji un atlases kārtība; |  |  |
| 8.8. noteikti vaislas materiāla vērtēšanas kritēriji un atlases kārtība; |  |  |
| 8.9. noteiktas prasības dzīvnieku izmantošanai vaislai (gada laikā nav vairāk kā viens mazuļu metiens[[1]](#footnote-1)); |  |  |
| 8. 10. dzīvnieku pārošanās reģistrācijas veidlapa; |  |  |
| 8.11. dzīvnieku metiena reģistrācijas veidlapa. |  |  |
| 1. **Atkārtota** **vērtēšana**
 |
| 9.Gadījumos, kad Komisija atbilstoši Ministru kabineta 2019.gada 8.janvāra noteikumu Nr.10 “Šķirnes mājas (istabas) dzīvnieku audzētāju organizācijas reģistrēšanas un atzīšanas kārtība, kā arī šķirnes mājas (istabas) dzīvnieku ciltsgrāmatas kārtošanas, ciltsrakstu izsniegšanas un audzēšanas programmas apstiprināšanas kārtība” 33.punktam organizācijai noteikusi termiņu nepilnību novēršanai saistībā ar organizācijas atzīšanu un/vai trūkumiem iesniegtajā audzēšanas programmā, organizācija atkārtoti Komisijai iesniedz papildinātus pieprasītos dokumentus Komisijas lēmumā noteiktā termiņā un Komisija izvērtē tos saskaņā ar šīs veidlapas I. un/vai II. nodaļas kritērijiem. |
| 10. Ja atzīta organizācija audzēšanas programmas darbības laikā pilnveido apstiprinātu audzēšanas programmu vai izdara tajā grozījumus, vai tā izstrādā jaunu audzēšanas programmu, tā Komisijai iesniedz tikai minēto audzēšanas programmu. Komisija iesniegtās audzēšanas programmas atbilstību izvērtē saskaņā ar šīs veidlapas II. nodaļas kritērijiem. |
| **IV. Organizācijas pārskata vērtēšana** |
| 11. Organizācijas pārskatā, kas iesniegts atbilstoši Ministru kabineta 2019.gada 8.janvāra noteikumu Nr.10 “Šķirnes mājas (istabas) dzīvnieku audzētāju organizācijas reģistrēšanas un atzīšanas kārtība, kā arī šķirnes mājas (istabas) dzīvnieku ciltsgrāmatas kārtošanas, ciltsrakstu izsniegšanas un audzēšanas programmas apstiprināšanas kārtība” 39.punktam vērtē šādus kritērijus: | **+/-** | **Piezīmes, skaidrojumi** |
| 11.1. Audzēšanas programmas īstenošanas rezultātus; |  |  |
| 11.2. audzētavu sarakstu, kurās īsteno audzēšanas programmu. |  |  |

1. Atbilstoši 04.04.2006 Ministru kabineta noteikumiemNR.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņu apmācībai” 33.14.apakšpunktam [↑](#footnote-ref-1)